Ognin í Kálvalíð var í 1632 løgd aftur at prestagarðinum og seinni, í 1673, gjørd til náðinsgarð til prestaeinkjuna. Til húsini knýta seg sagnir um nakrar av teimum prestaeinkjunum, sum hava verið í Vágum, har tann kendasta man vera Beina, prestakona á Viðareiði og í Vágum. Húsini, sum nú standa, eru bygd uml. 1800. Húsini frammanundan vóru nógv størri og eina gamal viður frá teimum húsunum varð nýttur til endurreisingina. Fjósið er bygt afturat seinni. Húsini vórðu høvuðsumvæld í 1952-53. M. a. varð høvuðstekjan dupult-takt, nýggjar skottekjur, fjóstekja, stórviður, og vesturskjøldurin varð klæddur. Í 1967 varð vindeygað í glasstovuni útskift. Í 1974-75 vóru tekjan, stórviðurin og bróstini umvæld. Í 1979 fingu húsini heitluftshitaskipan. Í 1992 fingu húsini stormskaða. Tekjan, grótlaðingin og fjóstekjan vórðu tá umæld. Les meira Skúlatænastan Arbeiða tit við ávísum evnum, gera verkætlanaruppgávu ella vilja hava kunning um Føroya søgu?